Haai gryp langafstandswemmer in KaliforniëMede-swemmers en lewensredders help Steven Robles uit die water ná die aanval. Foto: Laura Joyce, goofyfootphotography.com Steven Robles, ‘n langafstandswemmer, is in ‘n stabiele toestand in die hospitaal nadat hy Saterdag aan die kus van Manhattan in die suide van Kalifornië deur ‘n witdoodshaai aangeval is. Die voorval word as ‘n frats beskou, aangesien die haai in daardie stadium al 45 minute lank gespook het om los te kom nadat ‘n hengelaar hom van die kaai af aan die hoek gekry het. Robbles het onwetend reg op die haai afgeswem. Na Robbles aangeval is, het die hengelaar die lyn gesny. Haaiaanvalle aan beide kuste van die VSA neem toe weens bewaringsmetodes wat tot die toename in haaibevolkings lei, en ook meer mense wat die water aandurf. In 2013 was daar 47 onuitgelokte haaiaanvalle in die VSA, waarvan net twee noodlottig was. Dit word as “binne die normale frekwensie” sedert 2000 beskou. Van 1970 tot 2000 het haaiaanvalle geleidelik toegeneem. Bronne: Christian Science Monitor, The Independent